
AI la dirckto de morgaŭa ruĝo 


Kiam mi estis infano, mi ofte dum- 
somere kuŝis ĉe la hejma kabano sur 
herbo kaj rigardadis supren. Mi ri- 
gardis serene naĝantajn sunajn nub- 
ojn sur Ia bluaĵo de I’ ĉielo. Mi rigard- 
adis kaj miris pri diversaj fantaziaj 
formoj iliaj. Unu ŝajnis esti kiel la gi- 
ganto en unu fabelo, kiun mi kun ega 
intereso legis. Iu alia tre similis grand- 
an kastelon, kiu havis arĝentajn ark- 
ojn kaj turojn. Dum mi ilin rigardis, 
mia koro pleniĝis je stranga sopiro. Mi 
sopiris tien supren al la nuboj. Mi volis 
naĝi sur la nuboj kaj nubetoj al fremd- 
aj kaj malproksimaj landoj. Mi jaiuzis 
birdojn, kiuj flugadis sur la ĉiela 
lazuro. Precipe mia ĵaluzo estis granda 
kontraŭ Ia birdoj, kiuj, kiel mi legis, 
transflugas al aliaj kontinentoj, al la 
sunaj kaj varmaj. 

Mi sopiris ankaŭ varmecon, ĉar mi 
estas infano de I’ frosta nordo. Mi 
rigardadis kun sopiro kaj miro la 
orkoloran horizontlinion dum malleviĝo 
de la suno, kiu malaperis malantaŭ 
arbaroj ĉe Ia rando de 1’ horizonto. Oi 
ŝajnis transiri al iu alia, al mi tute 
nekonata mondo. Mi konstruis ideojn 
kaj opiniojn pri la mirindaĵoj kaj al mi 
nekompreneblaĵo de I’ mondo. Mi kon- 
struis en mia cerbo “aerajn kabanojn" 
kaj “nubajn kastelojn“. Mi nature dum 
infaneco ne komprenis kaj ankaŭ ne 
sciis pri vera ĉies manko kaj mizero. 
Pro tio miaj revaj kasteloj estis belaj, 
kaj mi mem estis en ili kiel fabela 
princo. 

Sed... En ĉiuj rakontoj eĉ belaj 
kvazaŭ devige troviĝas ankaŭ alia 
flanko, kiu kutime komenciĝas per la 
vorto: Sed. Tiel okazis ankaŭ nun al 


tni. Miaj revoj plej altaj estis devigataj 
mallevi sin sur la teron. Mi komencis 
senti, ke mi estas katenita al tero. Mi 
komprenis jam reale, ke mi ne havas 
la eblecon sekvi flugon de la birdoj kaj 
naĝadon de Ia nubetoj. Mi estis ligita 
surtere, kaj mi iom post iom ligiĝis kun 
1 a b o r o. 

Mi kredas, ke tia estas idearo de 
multaj infanoj proletaj kaj ankaŭ burĝ- 
aj. Sed la aerkonstruoj de 1’ proletidoj 
disrompiĝas jam frue kiel sapvezikoj. 
Tiel okazas ankaŭ al multaj intelektaj 
proletidoj. Tro frue intermiksiĝas fi- 
herbaĵo en fruktpromesantan grenon de 
P mensa kampo proletcerba. Tro frue 
tre ofte sufokiĝas juna alten celanta 
intelekto. La elasteco de la juna spirito 
elŝvitas foren dum malmola laboro sen- 
pensa. Kaj tre ofte promesplena junulo 
aŭ junulino fariĝas nura instrumento 
porlabora. En tiu ĉi socio la vojo de 
1’ vivo por proleto estas tre plena je 
malhelpoj, eĉ la tuta vivo aspektas kiel 
unu sola batalo, unu sola kaj senfina 
mizero. Tie preskaŭ ĉiam laciĝas la 
penso, kie laciĝas la korpo. Inter nia 
aro ekzistus multe pli da intelektuloj, 
multe pli da viroj kaj virinoj, kiuj per 
siaj agoj kaj verkoj estus ege bonefik- 
antaj por utilo de I’ tuta homaro, se nur 
malmulte ahnenaŭ estus antaŭ ili eben- 
igita la vojo irota. Sed ĉio ja dependas 
de P monsako. La bezonatan ekzercon 
de P intelekto oni devas aĉeti per 
mono, kaj proleto ricevas monon nur 
por manĝi, kaj manĝaĵo kostas prezon 
de 1’ tuta vivo. Do, tie nenio restas 
esperebla. Nur laboru, por ke vi kaj 
la viaj ne mortu pro inalsato! 


Estas ja vere, ke inter ni troviĝas 
multaj eminentuloj, rekte el inter ni 
leviĝantaj, kreskintaj pli alten ol ni 
ceteraj. Sed ili eble havis fortegan 
naturon kaj eventuale ian “ŝancon“. 
Tamen rigardante la aspekton de 
1’ aferoj ĝenerale, ni devige alvenas al 
la jam priskribita konvinko. Kaj ŝajnas 
pro tio, ke mia artikolo devas finiĝi tro 
malĝoje, kaj ni jam plenkreskaj homoj 
ŝajnas esti devigataj pensi pri pli belaj 
eventualaj tempoj kiel pri iaj duminfan- 
ecaj nubaj kasteloj, kaj rigardi sur la 
rando de 1’ ĉielo sopirege la ruĝiĝon de 
Ia nuboj. 

Sed ni ne atendu, ke iu alia ol ni mem 
al ni ebenigos la vojon. Ni ne rigardu 
al la direkto, kie malleviĝanta suno 
kolorigas la ĉielon. Ni rigardu tien, kie 
flamas ruĝo de I’ m o r g a ŭ o , kaj ni 
mem severege gardu ke nunaj nubaj 
kasteloj niaj fariĝu efektivaj kaj ke nc 
la juneco de niaj idoj estu sapveziko, 
kiu tro frue rompiĝas pro uraganoj sur 
la maro de 1’ vivo. 

Vojaĝemulo. 


La mondoj mortas, ĉar ili naskiĝas. 
Senĉese iuj naskiĝas, aliuj mortas. Koj 
la krcado, ĉiam nefinita, persiste daŭras 
en senĉesaj transformiĝoj. La steloj esting- 
iĝas, dum ni ne povas diri, ĉu tiuj filinoj 
de lumo, ticl mortante, ne komencas, kiel 
planedoj, alian ekzistadon fruktodonan, kaj 
ĉu la planedoj mem ne disvolviĝas por 
resteliĝi. Nur ni scias, ke la senmovcco 
ne ekzistas en la ĉielaj spacoj, sarne kiel 
sur la tero, kaj ke la labot-penleĝo regas 
super la multego da mondoj. 

Anatol Frans (en “Oardeno de Epikuro“). 

VOJAOAJ IMPRESOJ 

Panamo 

La giganta entrepreno de elfosado 
de 1’ kanalo, kiu kunligas la atlantikan 
kaj pacifikan oceanojn, finpretigita de 
Usono en 1914, estas sufiĉe bone kon- 
ata. Tial mi nur mallonge priskribas la 
trairadon kaj preferas utiligi la okazon 
por pritrakti novan kanalprojekton tra 
Nikaragvo, kiu nuntempe estas kun- 
ligita kun tre aktuala grandpolitika 
temo. — 

En la vasta haveno de Kolon 
(hispane: Colon), sur orienta bordo de 
Panamo, multaj ŝipoj atendis la vicojn 
por trairi la kluzojn. Post zorga 
ekzamenado de kuracisto, ĉu regis san- 
stato sur nia ŝipo, alvenis kanalpiloto 
kaj dek negraj laboruloj. Dum Ĉ. ]/ 2 -a 
horo ses elektraj lokoinotivoj tiris nian 
ŝipon tra kvin kluzpordoj kaj levis ĝin 
28 metrojn al la artefarita lago de 
Gatun. La lago kaj la kanalo havas 
longecon de ĉ. 80 km., kaj tutan tagon 
ni bezonis por atingi la okcidentan 
bordon. 

La negraj oficistoj laboris nur dum 
trapasado de 1’ kluzoj ĉ. unu horon. La 
ceteran tempon ili kartludis. Por ĉi tiu 
laboro ili ricevis salajron de 5 dolaroj 
kaj bonegan manĝon sur la ŝipo. Tiuj 
ĉi laboristoj verŝajne liavas la plej mal- 
altan salajron de I’ kanaloficistoj. 

La urbo Panamo aspektis sufiĉe bela. 
Sur la zorge pavimitaj stratoj regis vigla 
trafiko. Oni tie povas vidi homojn el 
ĉiuj mondpartoj, de ĉiuj koloroj kaj 
homgentoj. La blankulaj kanaloficistoj 
loĝas en aparta luksa urbparto Balboa. 
Laŭlonge de Ia larĝaj stratoj estas 
Iongaj vicoj da belegaj kokospalmoj, 
kies fruktoj pendis maturaj super ni. 

En alia aparta loko ekster la urbo 
estas niultaj kazernoj por kelkmil sol- 
datoj. Mi foje vizitis soldatan hejmon. 
Granda halo kun skribtabloj, libraro, 
fortepiano kaj restoracio je malalta 
prezo. Ekster la domo banejo, baseno 
kun muroj kaj fundo el blanka marmoro 
je senpaga dispono por la gastoj. La 
soldatoj bele vestitaj aspektis kiel 
veraj “sinjoroj". 

lutage mi faris longan ekskurson kaj 
renkontis hazarde danan farmiston, kun 
kiu mi facile povis interparoli, ĉar ini 
scias la danan lingvon. Je mia peto 
rakonti pri siaj travivaĵoj, li donis jenan 
raporton: 

Antaŭ dektri jaroj mi kune kun 
40 danaj senlaboruloj elmigris al Nika- 
ragvo, kie ni akiris terpartojn por 
kulturi je favoraj kondiĉoj. Sed post 
nelonge ni konstatis, ke ni estis ven- 
intaj en veran inferon. Malario, flava 
febro kaj aliaj teruraj malsanoj faris 
riĉan rikolton inter ni. Krome de tempo 

1 Vidu n-ojn 190, 191, 193, 194. 


EL SUDA AMERIKO' 


al tempo vizitis nin bandoj de rabistoj 
detruante kaj rabante nian kun granda 
penado akiritan posedaĵon, tri fojojn 
eĉ mortigante kamaradojn, kiuj volis 
sin defendi. Tial mi post kvarjara rest- 
ado en Nikaragvo forkuris sen havaĵo 
al Panamo, kie mi kun lielpo de afablaj 
homoj akiris senpagan bienon. 

Je mia demando pri la nova kanal- 
projekto tra Nikaragvo li respondis: 
Jam de kelkaj jaroj Usono faris kon- 
trakton kun la respondeca registaro de 
Nikaragvo pri kanalzono tra la lando 
kaj pagis tre altan sumon. Usono estis 
jam preparinta la antaŭlaborojn, kiam 
subite aperis sur la scenejo bandoj de 
rabistoj, kiuj embuske atakis usonajn 
entreprenojn, mortigante oficistojn kaj 
laboristojn, bruligante kaj detruante 
usonajn fondaĵojn. Nun Usono ekagis. 
Baldaŭ aperis sur la tero de Nikaragvo 
taĉmentoj de usonaj soldatoj. La gvid- 
anto de I’ rabistaj bandoj, generalo 
Sandino, mem rabisto, nun trovis bonan 
okazon por sin prezenti kiel nacia 
defendanto. En Anglio kaj Francio la 
gazetaroj, eĉ laboristaj organoj, nomis 
lin nacia heroo. Tio estas bone koin- 
prenebla, ĉar Sandino estas subaĉetata 
de Anglio, kiu mem volas fari kontrakt- 
on por elfosi la kanalon. 

. Anglio ja celas kontroli ĉiun ĉefan 
akvovojon, kaj ĝi estas tre envia pro 
tio ke Usono kontrolas la Panamo- 
kanalon. Oni memoru, kiel ruze Anglio 
agis akirinte la superregadon de 
1’ Sues-kanalo. Je mia demando, kial 
Usono preskaŭ ĉiutage okazigas inilit- 
manovrojn en la kanalzono, la dano 
respondis: Usono bonege konas . la 
intencojn de siaj “amikoj“, kaj se 
Usono ne montrus siajn akrajn dentojn, 
tutcerte baldaŭ aperus iu general- 
rabisto Sandino ankaŭ en Panamo. Pro 
Ia ĉiam kreskanta martrafiko la kanalo 
de Panamo estas tro ŝarĝata. Estas 
necesege konstrui novan plej eble 
baldaŭ kaj la plej konvena loko estas 
en Nikaragvo. * 

Usono havas sperton kaj monon por 
fari la gigantan laboron. Gi ankaŭ 
havas rimedojn por ekstermi la mort- 
malsanojn de Mcza Ameriko; krome 
Usono pagas la plej altan salajron al 
siaj laboruloj. lu usona grandfinancisto 
ĵus diris: La kaŭzon de I’ bonega 
ekononŭa pozicio de Usono ni devas 
trovi en alte pagata kaj bone zorgata 
laborularo. Mi citas tiun diron, ĉar ĝi 
estas vera. Estas utile kompaii, kiel 
Anglio pagas kaj zorgas siajn labor- 
ulojn. Ni devas konstati, ke tie milionoj 
vivas en plej granda inizero. 

Ni laboristoj de la mondo devus 
postuli, ke la ĉefaj akvovojoj ajiartenu 
al la tuta homaro, same kiel la maroj. 
Almenaŭ ni ne metu nin ĉe la flanko 


Raportoj 

prezentitaj al la 1-a SAT-konferenco 

en Goteborg 1 

1. The Teachers’ Labour 
League (T. L. L.) 

(Instruista Labor-Ligo) 

Raportanto: H. Stay (2978) 

La Instruista Labor-Ligo fondiĝis en 
Londono komence de 1923. Depost 
tiam la Ligo okazigas ĉiujare Konfe- 
rencon ĉe Kristnasko, kaj de malgranda 
ĝi kreskis ĝis nacia organizo, kies grav- 
eco ĉiam pligrandiĝaŝ. Duin kelka 
tempo' la agado de la Ligo limiĝis en 
la metropola regiono. Fine de 1925, ĝi 
jam akiris firman bazon en landparto 
Lankaŝir (angle: Lancashire), kaj nun- 
tempe ĝi havas 22 filiojn lokitajn tra 
la lando. Tamen, estas malfeliĉa vero 
ke rapida kreskado estas neebla pro 
multekosteco de la organiza laboro, kaj 
ankoraŭ kelkaj partoj de la lando ne 
estas influitaj. 

Laŭ ĝia statuto, Ia celo de la Ligo 
estas, ebligi al geinstruistoj sin en- 
vicigi kun aliaj laboristoj en la lukto 
por anstataŭigi la kapitalisman ŝtaton 
per Socialista Komunumo. La metodoj 
uzataj por efektivigi tion estas: a) Kun- 
laboradi politike kun aliaj gelaboristoj, 
loke, nacie kaj internacie. b) Klopodi 

1. por unuecigo de jain ekzistantaj 
organizoj de geinstruistoj en unu solan 
sindikaton de kleriglaboristoj en tiu ĉi 
lando, filiigotan al la Sindikatara Kon- 
greso (T. U. C.) kaj al la Laborpartio; 

2. por internacie organizi la geinstruist- 
aron. c) Disvolvi la principojn kaj pre- 
pari la strukturon de la edukada 
sistemo estonta. d) Atentigi la publikon 
pri tiuj kondiĉoj en la hejmoj, lernejoj 
kaj alie, kiuj kondukas al la nuna mal- 
ŝparado de edukada penado. e) Akiri 
kaj protekti plenajn civilajn kaj politik- 
ajn rajton jx>r ĉiuj edukistaj kaj aliaj 
laboristoj. f) Klopodi por forigi impe- 
rialisman instruadon en la klerigaj 
institucioj de tiu ĉi lando. 

En dec. 1925, ĉe sia Konferenco, la 
Ligo decidis filiiĝi kun la Internacio de 
P Instrulaboristoj (Parizo), kaj tio in- 
stigis konservativulan deputiton inter- 
pelacii, en la parlamentejo, la Ministron 
por Edukado pri Eduk-Intern. Depost 
tiam la internacia laboro de la Ligo 


de fipatriotaj rabistoj, kiuj volas mal- 
helpi entreprenon gravegan por la tuta 
homaro 2 . Muri (102). 

1 Komp. n-on 206, pĝ. 409. 

2 En jul. n-o de la b u r ĝ a esp. gaz. 
“Hispana Esperanto" ankaŭ aperis artik. pri 
Nikaragvo, kiu flame defendas la landeton 
kaj atakas la usonan registaron. — Red. 

estas intense kaj grandskale plenum- 
ata. La Ligo nun liavas kontakton kun 
multaj organizoj instruistaj en la Brita 
Imperio, Usono kaj aliaj anglalingvaj 
landoj kaj ankaŭ konservadis konstant- 
an interrilaton kun la Internacio de 
P Instrulaboristoj. Tiu ĉi flanko de Ia 
laboro de I’ Ligo estas rimarkinda pro 
la intereso, kiun ĝi vekas, kaj pro la 
koraj kaj utilaj respondoj, kiujn ĝi el- 
vokas en tutmondo. 

Dum 1926, Ia Ligo entreprenis du 
gravajn taskojn sur la internacia 
kampo. La unua estis la organizo 
— pere de Eduk-Intern. — de du dele- 
gitaroj de Britiaj instruistoj al Sovetio 
(Leningrado kaj Moskvo) en monatoj 
julio kaj aŭgusto. Entute 16 liganoj 
partoprenis. La dua estis la sendo de 
8 membroj de Ia Ekzekutivo kiel dele- 
gitaro al la Konferenco de Eduk-Intern. 
en Vieno. La delegitaro faris la jenajn 
konkludojn, kiuj poste estis konfirmataj 
de la Ekzekutiva Komitato: 1. ke la 
Ligo ludadas gravan rolon en la Inter- 
nacio; 2. ke la aliĝo de la Ligo al la 
Internacio estas reciproke valora al 
ambaŭ organizoj. 

Sesmcbra delegitaro de la Ligo 
ankaŭ vizitis la “Pedagogiajn Tagojn“ 
de Eduk-Intern. en Leipzig dum la nuna 
jaro. Ce la 6-a Konferenco de la Ligo, 
kiu okazis fine de dec. 1927, esperanto 
estas akceptita kiel korespondlingvo. 
Oni decidis komenci propagandon por 
antaŭenigo de esperanto kaj inter- 
rilatiĝi kun esperantistaj laboristaj 
organizoj. Du aliaj rezolucioj kiuj estas 
akceptitaj dum la sama konferenco, 
tekstas jene: 1. Alvoki la membraron 
instigi geinstruistojn postuli pliam- 
pleksigon de la nuna interŝanĝa 
sistemo de instruistoj tiel ke vere inter- 
nacia sistemo de interŝanĝo efektiviĝu. 
2. Komisii la Nacian Ekz. Komitaton 
intertrakti kun Eduk-Intem. kun la 
celo prepari planon por liveri faciligojn 

por alilanda vojaĝado de instruistoj. 

0 

Dum la ĝenerala strikego de 1926, 
la penado de la filioj kaj individuaj 
membroj de la Ligo por helpi la minist- 
ojn nature efikis sur la efektivigon de 
multe da projektita laboro. Aldone al 
monkolektado, multe da valora laboro 
estas farita de la membraro, instigante 
por helpo al la ministoj fortojn kaj 
organizojn pli grandajn kaj vastajn ol 
tiuj de la Ligo mem. Tamen, en nov. 
de la sama jaro aperis Ia unua n-o de 
“The Educational Worker“ (La Klerig- 
laboristo), monata oficiala organo de 
la Ligo. De tiam ĝi regule eldoniĝis, 
kaj nun ĝi estas unu el la plej potencaj 
bataliloj de la Ligo kaj kapablas fariĝi, 
politike kaj klerige, atentinda eldonaĵo. 


lom pri la kooperativa movado en Svedio 

(Daŭrigo) 


La industrio de K. F. 

De tempo al tempo la asocio devis 
forte batali kontraŭ la trustoj kaj kar- 
teloj. La unua produktado, al kiu la 
asocio dediĉis sin, estas la margarino. 
Kelkajn jarojn antaŭ la milito la kartelo 
de margarino en Svedio bojkotis la 
asocion, celante per tio pereigi la ko- 
operativan movadon. Oni malsukcesis. 
La asocio estis jam 
tro forta. Sed ĉar la 
kooperativa asocio 
estis dependa de la 
kartelo — ili devis 
aĉeti ilian margarin- 
on — la asocio de- 
cidis mem starigi fa- 
brikon por margarina 
produktado. Tiu fa- 
briko estis konstruata 
en 1921. La longa 
margarina milito fin- 
iĝis tiam per la pere- 
igo de la kartela po- 
tenco, kiu nun devis 
submetiĝi al la prez- 
oj de K. F. La mar- 
garina fabriko estas 
la plej moderna en 
la tuta lando, kaj la margarino de 
K. F. superas ankafl kvalite la aliajn 
margarinojn. Jam post du jaroj oni 
devis pligrandigi la fabrikon de K. F., 
ĉar Ia povo de 1’ fabriko estis tro 
malgranda rilate al Ia mendoj. La 
fideleco de la konsumsocietoj estis 
mirinda. Ciuj senescepte vendis la mar- 
garinon de K. F. La produktado de 
margarino en la kooperativa fabriko 
dum 1927 suiniĝis je dek milionoj da 
kilogramoj. Per la agado de K. F. la 
kartelo devis plibonigi la kvaliton de 
sia margarino kaj tamen malaltigi la 
prezojn. 

La muelejoj de K. F. 

K. F. do sukcesis venki unu el la 
monopolistaj karteloj kaj marŝis piuen. 
La dua estis la muela kartelo, kies prez- 
politiko nature ne traktis en plej bona 
senco la konsumantojn. Pro la naturo 
de la sveda terkulturado la Iando devas 
grandkvante kontentigi sian bezonon 
da greno el eksterlando. La importo de 
greno sinsekve okazigis, ke la muelejoj 
estis konstruataj en la havenurboj. La 
plej grandaj fondis kartelon kaj devigis 
la pli malgrandajn aliĝi al ĝi. K. F. 
rimarkis ke inter la prezo de faruno kaj 
la prezo de greno ekzistis tro grandaj 
difercncoj. Tial oni intencis konstrui 
propran muelejon en la jaro 1922. El 
soci-ekonotnia vidpunkto tio tamen ne 
estis oportuna, ĉar jam ekzistis sufiĉa 
nombro da muelejoj por la bezono de 
Svedio. K. F. tiam agadis tiel, ke 
granda “skuiĝo“ okazis en la kartelo, 
kaj la asocib povis poste aĉeti unu el 


la plej grandaj muelejoj en Stokholmo 
“TreKronor“ (TriKronoj), ĉelahaven- 
eniro de Stokholmo. Post plena mo- 
dernigo ĝin nun prizorgas la bezonon 
de faruno por la konsumsocietoj en 
norda kaj meza Svedio. Ne longtempe 
ĝi restis la sola muelejo de K. F. De- 
post 1924 la asocio posedas ankaŭ Ia 
muelejon “Tre Lejon“ (Tri Leonoj) en 



La plej granda margarin-fabriko 

Goteborg, kiu nune prizorgas la be- 
zonon de la konsumsocietoj en la suda 
kaj okcidenta partoj de Svedio. 

Okazis nun per la interveno de K. F. 
la sama spektaklo, kiel pri la margarina 
trusto. Fariĝis pli malaltaj la prezoj de 
faruno, kaj tio kreis grandajn simpati- 
ojn por la movado eĉ en rondoj, kiuj 
pli frue estis malamikaj al la ko- 
operativa movado. La produktado de 
faruno en la muelejoj sumiĝis en 1927 
je 95 milion. da kilogr. 

Aliaj industrioj 

La industria evoluo de la kooperativa 
movado en la lastaj jaroj daŭris en pli 
rapida kreskotendenco. 1925 K. F. aĉ- 
etis jam produktantan ŝufabrikon en 
Orebro. Venis la ĉefoj de K. F. al la 
loko kaj demandis la posedanton, ĉu 
II volas vendi la fabrikon aŭ ne. Li 
respondis nee. K. F. do minacis per 
aĉeto de terpeco sur kiu oni konstruus 
novan fabrikon. La posedanto plu ne 
povis kontraŭstari, sed vendis la fa- 
brikon. Oni nun timas Ia kooperativon 
en komercaj rondoj. En la jaro 1926 
K. F. pereigis kartelon en la galoŝa 
trusto. La prezoj de galoŝoj jam de 
longe estis tre aitaj, kaj kiam K,- F. de- 
cidis mem komenci fabriki tiun var- 
specon, la nura decido kaŭzis mal- 
altigon de la galoŝaj prezoj je du kron- 
oj popare. K. F. tamen aĉetis galoŝ- 
fabrikon, kaj nun oni povas ricevi ga- 
loŝojn por tre malalta prezo. En la 
proksimaj jaroj sekvos aliaj industriaj 
entreprenoj. John Johansson. 

(Daŭrigota.) 

SENNACIULO 


















PLENA DEMOKRATIO 


“ĉe ni en Svedio regas plena demo- 
kratio.“ Tiel parolis sveda K-do dum 
la malferma kunsido de la 8-a SAT- 
kongreso en Goteborg. 

Tion aŭdinte, mi ĝojis, esti en plen- 
demokrata lando kaj ekinteresiĝis, iom 
pli detale rigardi ĉion, por scii, kiel do 
aspektas “plena demokratio“. 

Certe ne nur min mem, sed ankaŭ 
aliajn proletojn interesas tiu “plena 
demokratio“, ĉar ĝi ja estas sufiĉe ak- 
tuala demando. Konsiderinte tion, mi 
ĉi sube priskribas la rezulton de mia 
studo por la Legantaro de “S-uIo“. 

Plej unue mi konstatis, ke al plena 
demokratio apartenas reĝo. Kvankam 
mi mem ĝin ne vidis, do sur preskaŭ 
ĉiuj poŝtmarkoj estas videbla, kiel as- 
pektas Ia vizaĝo de tiu persono — 
kompreneble pli bone sur la nestamp- 
itaj poŝtmarkoj. Tiu reĝo nomiĝas 
Gustavo, numero kvin. 

Kaj veninte al Stokholmo, kun pro 
ĝoj’ frapanta koro mi rigardis Ia par- 
adon de la “reĝa gvardio“ antaŭ la 
reĝa kastelo. En brilaj uniformoj, 
epoletojn sur la ŝultroj, kaj sur la kapo 
kaskojn, kiujn antaŭ longa, longa 

tempo-ho, kun melankolia koro 

mi rememoras tiun belan malnovan 
tempon, kiam laprusa militar- 
i s m o brilis en same “belegaj" uni- 
formoj... Kaj kiel belege estis, kiam 
per groteskaj movoj kaj konduto okazis 
la ŝanĝo de la gardostarantoj, kaj ili 
salutis kaj honoris la reĝon — aŭ pli 
ĝuste ia sanktan spiriton, ĉar “lia reĝa 
moŝto“ inem forestis por ĉasi. Kaj la 
muziko ludis — ludis melodiojn, kiujn 
mi publike aŭdis nur antaŭ longa, longa 
tempo, kiam malgranda infano mi an- 
koraŭ estis. Povas esti, ke oni ilin an- 
koraŭ hodiaŭ ludas en Germanio; sed 
ĉar mi ne vizitas faŝistajn festojn, mi 
do ne plu aŭdas ilin. 

“Sed la reĝo ne regas“, oni jnforniis 
min. “Li mem zorgas pri tute nenio; li 
nur ricevadas sian salajron kaj okup- 
iĝas nur sole pri sia sporto. Kiu regas, 
estas la parlamento!“ La reĝo Aŭgusto 
de Saksio post la revolucio (1918) 
diris: “Nu, do mem faru vian sterkon!" 
Kaj per tiuj vortoj li abdikis. Kaj jam 
antaŭe li sin dediĉis nur al sia sporto, 
kiu konsistis en biertrinkado. Ankaŭ 
en Svedio jam dum la regado de la 
reĝo regas “plena demokratio"; nur 
kun tiu diferenco, ke tie la reĝo ne 
vizitadas drinkejojn, sed trinkas hejme 

-pardonu, mi volis diri: foriras 

por ĉasi! 

Kaj regas la parlamento. Kaj ne nur 
unti parlamenton oni havas. Car regas 
vera, “plena“ demokratio, oni havas eĉ 
du parlamentojn! Nome: unuan (su- 
peran) ĉambron kaj duan (malsuperan) 
ĉambron. Por la d u a ĉ a m b r o ĉiu 
viro kaj virino 23-jara rajtas voĉdoni 
en rekta baloto. T. e. oni rekte elektas 


la delegotojn. Elektotaj povas esti ĉiu 
viro aŭ virino, kiu havas 25 jarojn. Por 
la u n u a ĉ a m b r o rajtas voĉdoni 
nur tiuj, kiuj havas aĝon de 27 jaroj. 
Pro tio povas okazi, ke delegito de la 
dua ĉambro eĉ ne havas la voĉdon- 
rajton por la untia ĉainbro. L a b a - 
loto por la unua ĉambro 
estas nerekta. La voĉdonrajtaj 
personoj elektas tiujn, kiujn oni nomas 
“elektor". Kaj nur la elektitaj “elek- 
tor“-oj tiam elektas Ia delegitojn por 
Ia unua ĉambro. Sed delegitoj en la 
unua ĉambro povas esti nur tiuj per- 
sonoj, kiuj havas jaran enspezon de 
almenaŭ 3000 kronoj. 

Iom stranga geometrio regas en la 
balotleĝo: ju pli granda estas iu partio, 
des malpli da voĉoj ĝi bezonas por unu 
“elektoro". Ekzeniple bezonas la so- 
cialdemokratoj por unu elektoro 8000 
voĉojn, dum la kotnunistoj bezonas 
13 000. Nature la unua ĉambro nepre 
konservas sian reakciecon — ĝi estas 
ŝirmilo de Ia burĝaro. 

Meze de septembro okazas nov- 
baloto por la parlamento. En la mal- 
nova parlainento estas en la unua 
ĉambro 150, en la dua 230 delegitoj. 
EI tiuj estas en la unua ĉambro 48 soc. 
demokratoj, 1 komunisto, en la dua 
105 soc. demokratoj, 4 komunistoj. Por 
la urbaj parlamentoj rajtas voĉdoni eĉ 
nur tiuj viroj kaj virinoj en aĝo de 
23 jaroj, kiuj dum la lastaj tri jaroj por 
almenaŭ unu jaro pagis impostojn. 

Kiel nun regas “la parlamento"? 

Por ĉiuj decidoj necesas la absoluta 
plimulto en a m b a ŭ ĉambroj. Tio 
signifas, ke la koncerna decido kun 
plimulto devas esti akceptata en am- 
baŭ ĉambroj. Tiel ekzemple mal- 
akcepto en la unua ĉambro povas fal- 
igi decidon de la dua ĉambro aŭ in- 
verse. Kaj por definitiva validiĝo 1 de 
decido akceptita en ambaŭ ĉambroj 
estas necesa ankoraŭ la subskribo de 
“lia reĝa moŝto“. Soie en financaj 
aferoj decidas la absoluta plimulto de 
ĉiuj 380delegitoj deambaŭĉambroj kune. 

Strange estas ankaŭ, ke en tiu “plen- 
demokrata" lando la laboristoj estas 
same ekspluatataj de la kapitalistoj, 
kiel en ĉiuj aliaj kapitalistaj Iandoj. Mi 
nur citu, ke la bankkapitalisto Valen- 
berg (svede: Wallenberg) dumjare 
havas netan gajnon de du milionoj da 
kronoj. Tiu sola lasta fakto sufiĉas, 
por klarigi, ke ankaŭ en la “plendetno- 
krata“ Svedio kreskas la radiko de la 
Proletara Revolucio. Piigrandiĝas la 
nombro de la klaskonsciaj proletoj, 
kiuj luktas por la “vera proletara 
demokratio", dum kiu ili ne plu estos 
devigataj, doni al privata bankkapital- 
isto, kiu kreas neniun valoron, salajron 
de du milionoj da kronoj. Petro (920). 

1 Leĝa valoriĝo. 


★ DIVERSAĴOJ ★ 

Unuecigo de Falfabetoj 

En Konstantinoplo estas elektita 
komisiono, kiu havas la komision ĝene- 
raligi la novajn turkajn iitertipojn 
(latinajn). Depost tiu ĉi lernjaro la 
instruado en Ia klasoj okazos kun la 
novaj litertipoj. Malsuperaj inspektoroj 
iros en la vilaĝojn por instrui tiujn liter- 
ojn al la instruistoj de 1’kamparo kaj 
de la provinco. 


Peto pri plua informo 

En “S-ulo“, n-o 207, Ino-Kor. ra- 
portis, ke “depost tiain (minista striko 
en Kolorado) laboristoj sekvas la revo- 
lucian organizon (I. W. W.)“. ĉu nia 
K-do povos doni statistikon pri tiu 
organizo, ĉar laŭ komunistaj kaj social- 
istaj ĵurnaloj ĝi preskaŭ ĉie malaperis 
pro internaj konfliktoj kaj registaraj 
atakoj? La nuna anaro kompare kun tiu 
antaŭ 1914, montrita per statistiko, tre 
helpus nin prijuĝi la aferon objektive. 

Pri alia malpli grava afero: La nomo 
“Uoblis“ (Wobblies) laŭ faino kaj laŭ 
Ia verkoj de U. Sinkler devenis el peno 
de ĉinoj servantaj en restoracioj el- 
paroli la maliongigitan titolon“I.W.W.“. 
Kiu pravas? Kredeble tiuj aferoj sufiĉe 
interesas K-dojn por meriti presotan 
respondon. (488) 


M, 


Kroniketo el Hispanio 

Tre malofte estas videblaj en His- 
panio civil-geedziĝoj. Respublikanoj, 
socialistoj, komunistoj, anarkistoj ktp. 
ĝenerale ankaŭ submetiĝas al religia 
geedziĝo. Sed ne malhelpate de mal- 
faciloj, estas tute libere por ĉiu en His- 
panio geedziĝi, ĉu civile, ĉu religie. 
La leĝoj eĉ diras, ke eklezia geedziĝo 
ne valoras, se ĝi ne estas samtempe 
civila. Pro tio en preĝejo, kiam iu ge- 
edziĝo okazas, ĉeestas la juĝisto kiel 
reprezentanto de la Leĝo, kiu notas en 
civila libro la novan geedziĝon. 

Tamen kvar Gek-doj, ĉiuj SAT-anoj, 
dum junio geedziĝis civile, ne religie. 
Eble en muitaj landoj, preskaŭ ĉiuj, tio 
estas sensignifa novaĵo, neinenciinda, 
sed por ni estas granda novaĵo, kiu 
montras konsekvencecon en agado kaj 
pensado. Muitaj kutime pensas iel, sed 
agas tute kontraŭe je sia pensado. En 
Hispanio estas proverbo, kiu diras: 
“Preferinda estas unu fakto, ol cent 
paroladoj." 

La novaj geedzoj estas Gek-doj 
5437 kaj 8093 el Sabadell, kaj Gek-doj 
6187 kaj 8163 el Barcelona kaj Pala- 
frugell. Kosma Energiero (357). 


SAT-anoj ne pruntedonu vian Jarlibron al 
iu ajn. Ciam postulu, ke servopetanto mon- 
tru sian membro-karton. Gardu vin kontraŭ 
profitemuloj kaj parazitoj! 

Kial “laborista sporto“? 

Multaj Gek-doj eble miros, legante la supre 
cititan demandon. Sed ŝajnas al mi necese, 
montri al la ĝis nun n e t u t e klaskonsciaj 
Gek-doj la diferencojn inter burĝa kaj labor- 
ista sporto. Mi diras: ne tute konsciaj Ge- 
k-doj. Kial? Car multaj laboristoj — eble 
ankaŭ esperantistoj — kvankam ili povas esti 
bonaj sindikatanoj, partianoj ktp., tamen 
ankoraŭ apartenas al burĝaj sportasocioj. 
Precipe ĉe ni en Germanio multaj bone 
organizitaj laboristoj estas anoj kaj membroj 
de la t. n. “Germana Gimnastularo 4 '. La 
kialon mi kaj eble eĉ ili mem ne komprenas. 
Do, kiuj estas la diferencoj inter burĝa kaj 
laborista sporto? Dum la plej alta celo de la 
burĝa sportularo estas atingi rekordojn sen 
indulgo pri la korpo, plej alta nia celo estas, 
peri al ĉiu homo sanan kaj belan korpon per 
la laborista sporto. Sed tio ne estas ebla, se 
oni aplikas la rimedojn de la burĝaro. Se iu 
el ili atingis ion, oni ĉiam kaj ĉiele favoras 
lin sen konsidero pri aliaj ankaŭsportuloj, kiuj 
per tia malfavorigo sin certe sentas ofendataj. 
Do oni faras el ili t. n. “sportkanonojn", tiujn 
duon-diojn, kiujn la naciece ensorĉitaj anoj 
adoras. Kaj la naciaj sportgazetoj — ankaŭ 
la politikaj — abunde laŭdas la naciajn sport- 
istojn. La finaciemo sporta eĉ povas atingi 
tian gradon kian en Amsterdamo okaze de 
la sport-olimpio, kie germanaj piedpilkistoj 
en la ludanta konkuranto eksterlanda vidis Ia 
malamikon kaj ludis tiel krudece, ke kelkaj 
ludistoj vundite devis forlasi la sportejon. 
Tio tute ne povas okazi ĉe ni, ĉe ia labor- 
istaj sportuloj. Nin ligas la internacia frateco, 
la internacia amo. Kiel jam dirite, ni celas 
unuavice peri al ĉiu sanon kaj belecon de la 
korpo. Kune ni ekzercadu, amase ni sport- 
adu. Neniu estu malfavorata, neniu favorata. 
Se ni tiel agas, ni certe sukcesos. Tiel ni 
samtempe edukas la homojn al solidareco — 
al reciproka amo, kaj ĉiu trovos tion, kion li 
deziras: egalrajtecon kaj sanan korpon. Mi 
ne volas diri, ke ĉe ni bonaj rezultoj ne estas 
atingeblaj kaj atingataj. Tute ne. Multaj el 
ni povus rompi mond-rekordojn, povus atingi 
famon, sed tio ja ne estas nia afero. Do kon- 
kludu, Gek-doj, kaj eksiĝu el la burĝr- 
aj, aliĝu al la laboristaj sport- 
asocioj! R. Czappeck (10 876). 


EL-UFFI alkuris 

ĉi malsupre ni reprcsas tradukon de ar- 
tikolo de ĵama sovetia ĵurnalisto. Kvankam 
la temo jam malaktualiĝis iagrade kaj la sarna 
terno jam abunde estas traktita en la gazetaro 
de ciuj landoj, ni prezentas ĝin al niaj legantoj. 
Sed ni insiste petas, ke oni estonte konsideru, 
ke “S-ulo“ ne povas plenumi la taskojn de la 
tag-gazetoj kaj “S-ula Sporta Paĝo“ nur aperas 
unufoje monate. Sportfakulo. 

Fajroj kaj flagoj de r Spartakiado kolorigis 
Moskvon. Antaŭ la okuloj jen rapide aperas 
kaj malaperas ĉemizoj de V interbatalantaj 
piedpilk-ludantoj, jen brilas blankaj panta- 
lonoj de 1’ tenis-ludantoj, jen baraktas bronz- 
koloraj korpoj de 1’ naĝantoj, jen peze faladas 
bastonegoj de “gorodki“ — ludo ruinigante 
for la lud-figurojn “kjelbasojn“, “avinojn en 
la fenestro“ kaj “riĉajn mortintojn“. La pres- 
istoj ludante interdiskutas kun ledistoj, suker- 
ajistoj — kun metalistoj, kaj nutraĵindustriaj 
laboristoj kun kemiistoj. 

Ni ne timas ke tiuj diskutoj disŝiros la 
“VCSPS“ — la Tutsovetian centran Union de 
F profesiaj Unuiĝoj, same kiel ni ne atendas, 
ke inter Ukrainio kaj Urugvajo okazos milito 
rezulte de la malkvieta piedpilk-ludo nun 
okazanta... 


A1 la viglaj raportoj pri la multnombraj 
konkuroj de 1’ senlima programo de la Spar- 
takiado ni deziras, por fari iun diversaĵon, 
aldoni ankoraŭ unu raporton. Tiu raporto 
estas el la kontraŭula tendaro ... 

Ja la tutproleta kongreso de la gesport- 
ularo havas en la kontraŭula tendaro sian 
klasan sport-rivalon (sport-konkuranton). Pli 
aĝa, ankoraŭ pli sperta, diferenca same, kiel 
diferencas la burĝaro de 1’ proletaro. En 
Amsterdamo, en Nederlando, ĵus finiĝis la 
ordinara tutmonda Olimpiado. La lasta kaj 
plej ekscita, plej sensacia momento de la 
Olimpiado estas la maratona kuro. Severa, 
tiniiga, senindulga ekzameno por la homaj 
fortoj. 

En la tago de 1' maratona kuro la tribunoj 
estis eksterordinare troplenigitaj. La riĉulara 
luksege vestita rigardantaro el tuta Eŭropo 
alveturis por ĉeesti tiun ekscitaĵon. Interalie 
do ili kunvenis ne nur pro sport-ŝatado. ĉe- 
esti hodiaŭ la stadionon signifas montri, al 
kiu ŝtupo de I’ aristokrataro oni apartenas. 

EI HAGO plen-are la Nederlanda registaro 
venis por ĉeesti Ia feston. Fine “lia moŝto“ 
princ-edzo Henriko ankaŭ estas vidata en la 
reĝa loĝio. Strangan rangon havas la princo 
Henriko. En Nederlando reĝino Vilhelmino 
regas. La princo do estas nur ŝia edzo, ne 
havante la reĝ-rajtojn. Por viro laŭ burĝaj 
tradicioj tiu stato de 1’ “reĝino en pantalonoj“ 
estas maloportuna. Sed la princo post la 
multaj jaroj kutimiĝis al tio, la holandaj 
civitanoj ankaŭ. La princ-edzo sintenas, laŭ 
ilia opinio, tute indece, li kompletigas la 
reĝinon kaj helpas al ŝi ŝin reprezentante. 

Jen nun ankaŭ la princo, malpliigante 
regad-ŝarĝon de sia honora edzino, venis 
Amsterdamon por partopreni la ceremonion 
okaze de la maratona kuro. Laŭ la cere- 
monar-postulo de la Olimpiado, la princ-edzo 
tuj post la fino de la konkuro iros el la loĝio, 
venos al la feliĉa venkinto, forte premos Iian 
manon kaj oficiale salutas lin je la nomo de 
L Nederlanda reĝino. 

La kuro jam komenciĝis. La senfina laceg- 
iga kuro je la timiga distanco de 42195 
metroj. Tio ne estas ordinara konkuro je 
cent-metra distanco, kiam iu neatendita okazo 
povas ludi gravan rolon, maloportuna pied- 
turno, superflua aer-engluto, superflua salto. 
Tie konkuras homorganismoj paŝo post paŝo 
ruinigataj ĝis fino. Tie konkuras por pruvi 
sian harditecon efektivaj vivaj maŝinoj, iliaj 
aranĝoj, la rezervoj de Y energio, eluziĝo de 
la maŝin-partoj. Dekoj da nacioj, rasoj de 
ĉiuj partoj de la mondo venis Amsterdamon 
kaj la reprezentantoj de ĉiu el ili volas pruvi, 
ke ĝuste lia patrujo posedas la plej fortan 
homo-maŝinon. 

Malrapide, sed malcedeme rampas la 
tempo. La fino alproksimiĝas. La tribunoj 
komencas nerveme zumegi. La elektraj 
niontriloj signalas pri la konkur-stato. Jam 
multaj dezirintaj venki restis malantaŭe. 
Antaŭe restis nur malgranda grupo. La kuro 
jam daŭras du horojn. Ankoraŭ proks. tridek 
minutoj pasos kaj la mond-majstro por la 
maratona kuro renkontata de V orkestro- 
ludoj ekaperos antaŭ la entuziasmigita brueg- 
anta, luksvestita rigardantaro kaj ekpremos 
amikece etenditan al li manon de la omam- 
ita en or-kudrajo princ-edzo. 

ŝajnas, ke Japanio venkos. Dek-naŭ kur- 
antoj restis malantaŭe, en la unuaj lokoj estas 
la japanoj Trude kaj Jamanada. Antaŭ ĉies 
okuloj la princo Henriko peze, naĝ-simile 
paŝas el la reĝa loĝio kaj malsupreniĝas sur 
la placeton al la loko, kie oni finos la kuron, 
al la revata de la kurantoj papera rubando, 
kiun traŝirinte la venkonto solene finos sian 
kvardek-kiloiruftran kuron. Sed io okazis kun 


la japanoj. Ili estas restigataj malantaŭe. Dum 
la lasta kvaron-horo novaj kandidatoj sin 
ŝovis antaŭen. La elektra montrilo mal- 
paciencige eksaltis ekscitante la publikon ĝis 
ia lasta grado de 1’ histeria nerv-streĉo. 

Francio? ĉilio? Oni povas nenion kompreni! 
Mil-dekoj da okul-paroj lasante Ia signal- 
tabulojn sin direktas tien malproksimen al la 
ŝoseo. Kaj jen en la polva nubeto estas 
apenaŭ distingata malgranda figureto. Lorn- 
on uzante, penante distingi ĝin Ia rigardant- 
aro entuziasme krieganta ekkonas bluan 
koloron de la ĉemizo — la kolorsignon de 
Francio. La figureto alproksimiĝas, sed ne 
pligrandiĝas. Ci ial iĝas ĉiam pli kaj pli 
nigra. La rigardantoj viŝas la okul-vitrojn, la 
vitrojn de la lornetoj. Ili kun malpacienca 
konsterno ckprenas programfoliojn. Iu mal- 
kompreniĝo okazis ... 

Jes malkompreniĝo, pli ĝuste nialoportuna 
surprizo. Malgranda negro EL-UFFI, sport- 
ulo el francia kolonio — jen kiu venis kiel 
unua en la tutmonda maratona konkuro. La 
figureto alproksimiĝas, jam estas distingeblaj 
la bukla kapo, la korpo lakita de 1’ ŝvito, la 
brilantaj malfermegitaj ĝojaj okuloj. Sed la 
tribunoj eksilentis kvazaŭ mortintaj, la or- 
kestrantoj malsuprenprenigis pretigitajn por 
saluti siajn lud-instrumentojn. En !a morta 
senbrueco, en la timiga silento de tridek- 
milo da rigardantoj EL-UFFI jam per la tro- 
lacigitaj piedoj ĉirkaŭkuras Ia stadionon. 
Malproksime falŝanceliĝante lin sekvas ĉiliano 
PLAZA. 

La negro traŝiras perbruste la kontrolan 
rubandon. Li venkis, li estas la mond-majstro 
en la maratona kuro. Sed la princ-edzo antaŭ 
ĉies okuloj turnis sian dorson al EL-UFFI kaj 
farante rektajn palacanajn paŝojn li foriras 
en sian loĝion. 

Premi manon de l' negro, malsanktigi sin 
per la intertuŝeto, kaj eĉ publike, kun la mal- 
pli nobla raso — tio ne estas inda por la 
princ-edzo. Kion diros Nederlandaj oficistoj 
en Javo, kiuj per vipoj krevigas haŭton sUr 
la dorsoj de 1’ koloniaj sklavoj, se ili ekscios, 
ke ilia potenculo permane salutas la kolor- 
haŭtulojn? 

Publike ĉirkaŭkraĉita nigra sportulo staras 
apud la rubando ne sciante kien li devas sin 
ŝovi. Ciuj lasis lin kvazaŭ pestulon. La tribun- 
oj jam venkis sian rigidiĝon. La lukse vestita 
rigardantaro salutas... ĉilianon, kiu venis 
kiel dua. Ili aplaŭdas al iuj sud-amerikaj sin- 
jorinoj, kiuj delikate ĉirkaŭvolvas la ĉilianon 
Plaza en ĉilian standardon. Kaj Ia princo 
Henriko en sia loĝio simpatie mansalutas 
nederlandajn kurintojn, kiuj venis en lastaj 
lokoj. 

Cirkaŭ la fiago de la princo ekflamis iu 
skandalo. Kelkaj ĵurnaloj akceptis ofendon al 
EL-UFFl kiel ofendon al Francio, kies simbolo 
estis brodita sur la ĉemizo de la negro. Aliaj 
aŭtoritate klarigis, ke Lia Moŝto ne povis 
intertuŝeti kun la nigrahaŭtulo, eĉ ne se li 
estas mondmajstro, kaj delegito de Francio. 

Malfeliĉa EL-UFFI, lerta kurulo, bona 
negro. Per nenio ni povas konsoli lin kaŭze 
de la malhonoro, kiun li ricevis. Se nur... 
se la malfeliĉulo povus sin transporti pense 
je mil kilometroj orienten en la viglan sparta- 
kiantan MOSKVON, kie oni ne nur 
premas manon de negroj sed eĉ hura- 
krias ilin, kie najbare kun la internacia 
proleta sport-festo kunsidas internacia 
kongreso de 1' batalantoj por liberigo de la 
kolonia sklavaro... Tiam EL-UFFI eble ri- 
detus kaj ekkraĉus la “Moŝtajn“ favorojn 
de la nederlanda maljunulaĉo. 

M i h. K o 1 c o v. 

E! “P r a v d a“ (VERO) n-o 192 
trad. H. Ponjatovskij. 

TK A ESFERAMTIO 


INTER NI 

— Ricevinte “S-ttlo“n, mi tuj serĉas la 
paĝon sur kiu troviĝas “Inter Ni“. Kaj 
mi demandas mitt: “Kiun hodiaŭ kritikas, 
mokas, pikas tiu nekontentigebla E. L.?“ 

Verdire mi ne ĉiam konsentas kun vi; 
mi eĉ emas pensi, ke intence vi donas ian 
paradoksan formon al viaj ĉi tieaj ar- 
tikoletoj . . . Almenaŭ mi konfesas, ke 
aprobantoj kaj malaprobantoj estas instig- 
ataj al pripensado. Kpj pro tio oni multon 
povas pardoni al vi .. . 

Sed, diable! kial vi kuraĝas kritiki eĉ 
famulojn kiel H. Barbiis? Vi atentu! . .. 
Respektu idolojn. Aliel vi riskas malkontent- 
igi kaj eĉ kolerigi ties adorantojn . . . 

— Estas fakto, ke mia kritiko kontraŭ 
la fama aŭtoro de L’ Fajro venigis al 
mi kelkajn riproĉajn leterojn. K-doj prenis 
sur sin la zorgon pledi por la akuzito. 
La karaj “advokatoj“ ne tiom ekscitiĝu! 
La famo de ilia idolo ja ne estas en dan- 
ĝero pro mia artikoleto. Se tiel estus, 
Barbiis mem kapablas sin defendi. Ni 
voionte publikigus lian pravigon. Eĉ se 
ĝi ne estus verkita en esperanto! . .. 

Per mia kritiketo mi celis nur instigi 
la K-dojn, ke ili ĉiam prefere ŝatu agojn 
ol belsonajn frazojn. Agoj ja parolas pli 
elokvente ol vortoj. Simpla laŭdado de 
esperanto ne valoras, se la laŭdanto mem 
scipovas nur laŭdi ... 

La sola valora argumento de la “de- 
fendantoj“ de Barbiis estas, ke la famulo 
ne havis tempon por lerni nian lingvon. 
Ĉu ili estas certaj pri tio? Ĉu do tiorn 
informitcce ili konas lian intiman vivon? 
Kicl K-do Izgur trovis tempon por lerni 
esperanton kaj postc per ĝi eĉ literaturi? 

Sed ni supozu, kc la aserto ĝustas. Ĉu 
tio povus pravigi la fakton, ke en Mondo, 
la revuo kiun gvidas Barbŭs, neniam ĝis 
nun aperis eĉ plej malgranda noto pri 
esperanto aŭ pri nia movado? 

— Mi skribis al Barbŭs pri tio, kaj 
scias, ke aliaj K-doj ankaŭ skribis ... 

— Mi ĝojas, ke mia kritiketo instigis 
al tia skribado. Se iun bclan tagon aperos 
cn Mondo raporto pri la esperanta mov- 
ado, nu, tiam eble mi pentos pro mia ne- 
sufiĉa respekto al famuloj — kaj gardos 
tamen la konvinkon, ke la riproĉata “ Inter 
Ni“ ne estis senutila ... E. L. 


NAOA SAT-KONGRESO EN LEIPZIG 
La Leipziga SAT-anaro elektis kon- 
gres-komitaton por la 9-a SAT-kon- 
greso konsistantan ei jenaj K-doj: 
Bassler, VVendt (organizado); Kampf- 
rad, Lerchner (financaj aferoj); Lam- 
merhirt, Richter (loĝeja, akcepta, kore- 
sponda aferoj). Kongres-aiiĝilo baldaŭ 
estos dissendata. 


EL LA REDAKTEJO 

Ni ne havas kaŭzon por plendi pri 
manko de manuskriptoj. Ni eĉ ne ĉion 
taŭgan povas enpresigi. Antaŭ ĉio ni 
devas insisti, ke la K-doj, kiuj volas 
sendi al ni iun artikolon, pripensu 
sufiĉe longe kaj konscience, ĉu vere la 
sendotaĵo plaĉos al la Legantaro de 
“S-ulo“. Ni ricevis lastatempe pli ol 
unu fojon tradukojn. Ili estis zorge 
faritaj, lingve preskaŭ senriproĉaj. Sed 
ni ripetu ankoraŭfoje, ke ni multe pli 
preferus ricevi de tiuj laboremaj K-doj 
originalojn. lli ne plendu, se iliaj 
traduklaboroj ne povos aperi, precipe 
tiuokaze, se ili estas treege ampleksaj. 
Ili neniam forgesu, ke nia Legantaro 
preferas mallongajn artikolojn. Tion 
konsideru la kunlaborantaj K-doj. 

Por la rubriko “Memornoto” ni 
ricevis kelkfoje lastatempe pruvekz- 
emplerojn de gazetoj, en kiuj ne estis 
notita la deveno de 1’enpresita traduko. 
Tio estas malbona servo, kiu neniom 
utilas al nia afero. K-doj, kiuj liveras 
nian materialon al gazetoj, nepre in- 
sistu, ke la redakcioj notu la fonton de 
tiuj artikoloj. Ni havas la rajton postuli 
tion. Gi estas la minimuma re- 
kompenco, kiun ni devas elakiri por 

niaj servoj. N. B. 

-«o»- 

NEKROLOGO 

Nova viktimo de 1’ kapitalismo! La 
16-an de sept. mortis en Zaragosa 
(Hisp.) 22-jara la sindona kaj fervora 
SAT-ano (6190) Gracia Galan Josĉ. 

Por eviti militservadon li venis en 
Francion en 1926. Ne trovinte okupon 
en sia metio (lignaĵarto) prefere ol al- 
mozpeti li akceptis ian ajn laboron. Pro 
la inalbonaj kondiĉoj, kiujn li spertis, 
malsano kaptis Iin. Kaj tiel li revenis 
en Hispanion nur kiam li ne plu taŭgis 
korpe por esti soldato. 

Eble ne ĉiuj, kiuj renkontis kamarad- 
eton Jose, sciis tute pri Iiaj bonaj 
kvalitoj; malriĉa li donacadis al SAT; 
kvankain okupita per peza kaj teda 
manlaboro, li tamen trovis tempon kaj 
energion por kleriĝi; li eĉ akiris kapabl- 
on verki preskaŭ perfekte en esperanto. 
En racie organizita socio, tia homo, kia 
estis K-do Gracia, povus malvolvi ĉiujn 
siajn kapablojn kaj anstataŭ antaŭ- 
tempa plorinda inorto, SAT povus 
multe profiti el tiu juna oferema vivo. 

Tia morto estu por ĉiuj SAT-anoj 
nova instigo al senlaca batalo kontraŭ 
la krima kaj stulta nuna sociordo. 

E. K. L. 


A1 ĉiuj liberpensuloj, liberpensulaj 
organizoj kaj gazetoj 

A1 ĉiuj fervoraj SAT-anoj 

La 11-an de sept. Centra Koni. de Ateista 
Unio (Sovetio) aŭskultis en sia kunsido la 
raporton pri organizo de 1’ sekcio de esp- 
istoj-ateistoj. La organizo estas aprobita; por 
gvidi ĝin estas elektita de CK Ateist-Unia 
aparta K-do. Ankaŭ aprobita estas sekcia 
statuto. De nun la oficiala organo de 1’ Unio 
“Bezbojnik", ĉiam volonte jam antaŭe en- 
presinta peresp-an materialon, havos en sia 
titolo la surpreson “Oni korespondas esper- 
ante“. La sekcio jam ekfunkciis kaj per tiu 
ĉi informo deklaras pri siaj ĉefaj taskoj. 

1. Perado en intern. interliberpensula kore- 
spondo, ĉu por organizoj, ĉu por gazetoj; 
2. Helpado al vizitantoj Sovetion esp-istoj- 
liberpensuloj en iliaj interrilatoj kun ateistaj 
organizoj; 3. Peresp-a priservo de ekster- 
sovetia liberpensula gazetaro; 4. Gvidado en 
intern. korespondo, helpo tiurilata al komenc- 
antoj ateist-esp-istoj; 5. Propagando de 

esp-o inter sovetia ateistaro. — Pro la cititaj 
taskoj Centra Estraro de la Sekcio turnas sin 
al ĉiuj fervoraj SAT-anoj liberpensuloj kaj 
petas konstante korespondi al la ĵurnalo“Bez- 
boĵnik" (Moskvo, Stretenka 10). La redakcio 
tre bezonas eksterl. korespondantojn. La 
korespondaĵoj estas dezirataj precipe pri 
agado de eklezioj, pri liberpensula prolet- 
movado en div. landoj. Agado de misiistoj 
kristanaj kaj ties organizoj ankaŭ interesas 
sovetian ateistaron. Krom tio ni donos 
periode en “S-ulo“ interesajn temojn por 
korespondaĵoj. ĉiu interesiĝanto povas peti 
speciraenon de “Bezboĵnik“ de I’ redakcio. 
Ciu korespondinto rajtos ricevi la n-ron, en 
kiu estos presita lia artikolo aŭ letero. Ni 
ankaŭ petas ĉiujn sindonemajn SAT-anojn 
peradi en esp-o por lokaj liberpensaj organ- 
izoj por ties koresp. kun sovetiaj ateistaj 
organizoj aŭ redakcioj. Ni petas liberp. div. 
landajn gazetojn kaj organizojn koresp. kun 
CK de Ateista Unio precipe en esp-o, ĉar 
multaj el ili jam uzas esp-on en sia intern. 
koresp. Al redakcioj ni proponas interŝanĝon 
de materialo kun red. de “Bezbojnik" (se- 
majna org.) kaj “Antireligioznik" (gvid- 
organo monata) en esp-o. Liberpensuloj- 
proletoj, plifortikigu intern. interligon vian, 
uzu por tiu celo esp-on, korespondu kun 
sovetiaj ateistoj kaj ties organizoj, laŭ adreso 
supre citita de “Bezboĵnik“. Kiu volas havi 
apartan korespondanton, aŭ ateistan ĉelon, 
sciigu sian adr. al Centra Estraro de 1’ Ateista 
Sekcio, Moskvo 19, Znamenska 18, MK SEU 
por Ateista Sekcio 1 . 

Frezidanto de Centra Estraro Ateistsekcia 

N. I ncertov. 

-«o»- 

ESPERANTO-SERVO DE SAT 

Denove ni atentigas, ke leterojn kaj 
aliajn poŝtaĵojn ni nur transsendas ali- 
loken, se antaŭe ni estos ricevintaj la 
afrankon. ĉar mono mankas por tiaj 
elspezoj, ni estos devigataj simple 
flankenmeti tiajn poŝtaĵojn. Seriozaj kaj 
mallongaj raportoj por materialo de 
Esperanto-Servo estas tre dezirataj. Do 
tiurilate subtenu nin plej aktive — pli 
ol ĝis nun. 

Centrejo de Esperanto-Servo. 


1 Ni petas represi la artikolon en naciaj 
liberp. gaz. kaj sendi specimenon. 

EL NIA LETERARO 

Ni ricevis je/ian leteron f kiun legos kun in- 
tereso nia tuta Legantaro. Pri la solvo (se 
solvo ekzistas) al tiu problemo ni lasas ta 
zorgon al la Lingva Komitato. Red. 

Legante la artikolojn kaj anoncojn pri 
Plena Vortaro de Esperanto, mi ankaŭ voias 
rimarkigi tre gravan, por la perslingvanoj, 
demandon. Esp-o havas kelkajn vortojn 
similajn al maldecaj persaj vortoj. Vi scias, 
ke orientanoj, precipe la persoj, estas tre 
komplimentemaj kaj ĝentilaj, kaj bedaŭrinde 
kelkaj esp. vortoj koincidas kun persa mal- 
deca vorto. Mi hontas ilin citi, sed mi devas 
rimarkigi ilin kaj peti de vi Ia savmanieron. 

Mi notas nur tre gravajn vortojn: 1. La 
vorto KUN (perse: elirejo de ekskremento, ia 
parto de la korpo, kiun oni metas sur seĝon, 
kiam oni eksidas). Ankaŭ la derivaj vortoj: 
kune, kunigi, kuniĝi. La vorto “kune“ estas 
proksima al la persa vorto “kuni“, kiu sig- 
nifas: Knabo, kiu prostituas — prostituisto. 
Tiu ĉi vorto (kuni) estas tre maldeca in- 
sulto. La ofendito povas plendi ĉe la juĝejo, 
kaj la insultinton laŭleĝe oni monpunas. 
2. La dua maldeca vorto: RIDI. Oi signifas: 
Vi ekskrementis, vi malpurigis per eks- 
krementaĵo. 3. La vortoj komenciĝantaj per 
silaboj KIR (perse — vira seksa membro) 
kaj KOS (virina seksa membro), ekz.: akiri, 
kosti, kunakiri. Efektive la cititaj vortoj por 
ni estas ne elparoleblaj. Mi ne povas legi 
laŭte.esp-an tekston, mi ne povas propagandi 
inter perslingvanoj, mi ne povas instrui al 
virinoj, al knaboj. Bonvolu savi kaj gvidi min. 
Mi petas pardonon. Mi nenion povas proponi. 
Laŭ vi tiu ĉi demando ŝajnas ridinda kaj 
neatentinda, sed por ni ĝi estas gravega. 
Persa lingvo estas parolata en Persio, Kaŭ- 
kazio, Turkestano, Hindio, Mezopotamio kaj 
eĉ en Turkio. Bedaŭrindege mi ne estis kun 
Zamenhof kaj mi lernis esp-on en 1924. Se 
mi renkontus d-ron Zamenhof, mi petegus 
lin ŝanĝi tiujn ĉi honte elparoleblajn vortojn, 
kaj li akceptus mian proponon, tial ke li 
neniam uzis ekz. la vorton Ceĥujo pro koin- 
cido kun rusa maldeca vorto. Zamenhof ne 
sciis orientajn lingvojn, kaj tial li uzis tiajn 
malbone elparoleblajn vortojn. Mi ne povas 
tute silenti kaj nenion diri. Mi por la bono 
kaj la propagando de esp-o deziras ion pro- 
poni. Mi scias, ke vi Iegante mian leteron 
ridos, sed mi akceptas vian ridegadon kaj 
proponas, t. e. mi demandas: Cu estas eble 
ŝanĝi la vorton “kun“ per alia formo, ekz. 
kan, kon, ken aŭ alia radiko. Same por ni 
ankaŭ estas ŝanĝenda la vorto: ridi. La aliajn 
vortojn ni povas iel ajn elparoli kaj ne 
abomenigi la aŭskultantojn. Sed Ia du vortoj: 
KUN, RIDI estas teruraj. Est. K-do, tiu ĉi 
problemo estas tre serioza kaj grava por Ia 
propagando. Ofte la malamikoj de esp-o 
mokas min per ripetado de la cititaj vortoj. 
Mi atendas de vi kontentigan solvon kaj 
antaŭe kore dankas vin. 

Sennaciece B a d i u 11 a. 


La danĝera nomo — esperanto! 

Ne multaj K-doj scias, ke en Hungario 
ekzistas fonto, elkonstruita, de naturamikoj, 
nomata “Ecperanto-Fonto“. Cin konstruis 
K-doj, naturamikaj esp-istoj, per du kaj 
duonjara ĉiudimanĉa laboro. Apud la fonto 
troviĝas rifuĝejo, same konstruita de la esp- 
istoj. La fonto estas inaŭgurita 12. 8. 28. 
Partoprenis proks. 500 pers. Nun antaŭ 
kelkaj tagoj venas Ia “grandioza 4 * decido de 
la vilaĝa estraro (apud kiu vilaĝo .estas la 
fonto) ke “konsiderinte, ke tiu loko por 
rifuĝejo higiene, kiel por la vivo estas 
danĝera, kaj la nomo esperanto estas 
ofenda el nacia vidpunkto, ĉar ĝi estas inter- 
nacia, ni avertas Ia grupon de Naturamikoj, 
detrui senprokraste la rifuĝejon kaj forigi de 
la fonto la nomon esperanto, plue doni 
al ĝi konvenan hungaran nomon. — Kontraŭ 


ĉi tiu decido ne estas eble apelacii. Subskribo 
de la notario“. La terpecon Ia grupo aĉetis 
kaj oficiale anoncis tiutempe. Nun ni ne scias, 
pro kio oni malpermesas, spite tio ke la ŝtata 
geografia instituto akceptis la nomon kaj 
notis ĝin sur la plej nova ofic. 
geografia karto ! Estas farita petskribo 
al la ministro por popolbono ŝanĝi la decidon 
de la vilaĝa estraro. Estontano (8464). 


Oni plendas 

Laŭ anoncoj en “S-uIo“ mi sendis al esp. 
grupo ĉe Industri-Pedagogia Teknikumo, 
Moskvo 66, 2 PI, lernejo “Komintern“ Esp., 
Barnaul, Siberio, 1 PI, esp. grupo, per adr. 
Ludwig Weidmann, St. Ingbert, Neue Mess- 
str. 22, Saarl., 1 L kun 85 PM, 2 PI, sed ne 
ricevis ĝis nun resp. Ankaŭ al Esp. soc., 
Helenes 2, Liepaja, Latvio, mi d u f o j e 
skribis sen sukceso. Mi jam atendas kelkajn 
semajnojn aŭ monatojn. 

L. Polaschek, Wiener-Neustadt, 
Schelmergasse 4 a, Aŭstrio. 


La militiro kontraŭ SAT 

Ni ricevis jenan leteron: “Kara K-do! Mi 
sciigas vin, ke mi estas devigita ĉesi abonadi 
vian gazeton, kaj bedaŭrinde mi ne plu povas 
aliĝi vian Asocion, ĉar ĝi estas en P. mal- 
permesita organizo. Mi estis minac-admonita, 
ke mi ĉesigu Ia pluan aliĝon al via Asocio, 
alie mi povus esti arestita, kaj sekve mi 
povus perdi mian oficon. Pluajn sekvojn vi 
komprenas ja mem. Mi restas ĉiam helpo- 
preta por la bona ideo. (Subskribo.)“ 


Esperanto kaj laboristaro en Bulgario 

Esp. lab. movado en Bulgario ĝis nun 
preskaŭ malestis. Antaŭ unu jaro en Sofio, 
poste en Plovdiv, lab. esp-istoj metis funda- 
mentan ŝtonon por Iab. esp. movado en Bulg. 
Nuntempe en ambaŭ urboj ekzistas grupoj. 
Ni kredas, ke baldaŭ la Iab. esp. movado ĉi 
tie forte evoluos, ĉar granda parto de Y bulg. 
esp-istoj estas Iab-istoj. En lasta kunsido la 
lab. grupo de Sofio decidis tuj aliĝi kiel 
membro al SAT. Ankaŭ la grupanoj unu- 
anime decidis zorgi pri disvastigo de V SAT- 
eldonaĵoj inter bulg. esp-istoj. Kvankam 
esp-o jam estas aplikata en ĉiuj kulturfakoj, 
ĝia disvastigo inter la lab-istaro estas tre 
malfacila. La gvidantoj ankoraŭ ne klare ek- 
konas Ia utilon de esp-o k dubas pri ĝia 
sukceso. La grupo decidis, aranĝi mur- 
gazeton, esp-e k bulgare, por fari pli bonan 
propagandon. La unua n-o aperos 1. okt. 
La grupo ankaŭ havas oficialan korespond- 
anton de “S-uIo“. Ni petas eksterl. K-dojn 
sendi artik. por la murgazeto. P I o s t o t. 
Pozitano 1. R*abotniĉeskata Par- 
tio, Sofio, por Esp. Grupo. 

TRA L A MOVADO 

(Kroniko) 

GERMANIO. Essen. En Gladbeck i. W. 
okazis 16. 9. distr. lab. esp. konf. vizitita de 
K-doj el 13 urboj. Matene okazis kurso por 
kursgvid. kun provlecionoj laŭ rekta metodo. 
Oni konkludis uzi Iaŭeble dum la vintra 
sezono la rektan metodon en kursoj. Sekvis 
raportoj de la distrikt- k div. grupestroj pri 
la farita laboro. K-do Schiewe paroladis pri 
spirito k spirita laboro. La konfer. akceptis 
kontraŭ 4 voĉoj rezolucion konc. la popol- 
decidon kontraŭ militŝipoj. Partopreninto de 
P SAT-kongr. rap. pri la 8-a. POLIO. Var- 
sovio. Kurso ĉe Social. Asocio de Lab. Uni- 
versitato. Sekcio de Junularo (T.U.R.) organ- 
izita de Lab. Esp. Soc. “Laboro“. En centra 
ĉeforg. de P.P.S. “Robotnik“ (Laboristo) 
ĉiulunde aperas longaj artik. de K-do Koss 
pri esp. movado el prol. vidpunkto, redaktitaj 
de P LEA. J. Litauer. 


RECENZEJO 

Duope ricevitajn verkojn ni recenzas, unuope 
rlcevitajn ni nur mencias. 

BES-a adresaro, 1928, de esperantistoj el 
ĉiuj iandoj. Rilate al nacieco, politiko k 
religio plene neŭtrala. Eld. BES (Bohema 
Esp. Servo); Moravany v. C., ĉeĥosl. — 
72 pĝ. k anoncpaĝoj. Form. ll%X14cm. 
Prezo 0.50 sv. fk. 

Tiu libreto, 7-an jaron eldonita, ĉiam 
trovas ŝatantojn. Ci povas utili al tiuj 
esp-istoj, kiuj bezonas la lingvon kiel ri- 
medon por korespondadi k interŝanĝi iujn 
objektojn. La pres-aranĝo ne estas tre klara, 
la prezento ne tre plaĉa. Krome mi trovis 
div. preserarojn. B. 

Dr. Leop. Dreher, Supera Kurso de Esper- 
anto. Kun antaŭvorto de prof. Th. Cart. 
Eld. de 1’ aŭtoro, Krak6w (Polio). 68 pĝ. 
Nur en esp-o. Form. 12X16 cm. Prezo 
nemontrita. 

Hitherwood, Internacia Gastejo en Londono, 
-19, Sydenham Hill, London S.E. 26. Estas 
kampara domo ne malproksime de Lon- 
dona centro, kies estrino eldonis belan 
esp-an prospekton. 

Du ŝildoj (relief- k ebena ŝildo) en kartono, 
kun surskribo “Esperanto — lingvo inter- 
nacia“ k verda stelo, haveblaj kontraŭ 
2 belgoj ĉe G. Vermandere, Ant- 
verpeno, Vleminckstr. 18 (Belgio), poŝt- 
ĉeko Bruselo 169 191. Rabato al grupoj 
k revendistoj. 

S. Rublev, Esperanto-Kurso en du partoj. 
Dua eldono. Eld. CK SEU, Moskvo, 1928. 
La unua parto — 60 pĝ., la dua — 30 pĝ. 
Form. 17X25 cm. Prezo 1 g. mk. resp. 
0.50 g. mk. 

La unua parto estas tute esp-a k aranĝita 
laŭ rekta metodo (por grupa studo); Ia dua 
enhavas la klarigon de 1’ gramatikaj reguloj; 
tre klare k kompreneble prilaborita estas ĉiu 
parto. Rapida disvendo de la unua dekmilo 
atestas pri la ŝatateco de tiu ĉi lernilo. B. 

Amo kaj poezio, de Jan van Schoor. Hav- 
ebla ĉe 1’ aŭtoro, Julius de Geyterstraat 
149/1, Antverpeno (Belg.). 94 pĝ. Form. 
14X19 cm. Prezo 2 belgoj. 

Mi supozas, ke en ĉiuj iandoj la poŝt- 
kartvendistoj proponas al admiro k amemo 
de soldatoj k servistinoj poŝtkartojn, sur kiuj 
ia soldato kisas ian belan sinjorinon. Kaj 
sub tiom belaj, koloregaj bildoj, du 
aŭ kvar versoj lamas. Nur Ia uni- 
formo ŝanĝiĝas laŭ la armeo, Iaŭ la 
Iando; koloroj, sinjorino, versaĵo Iamanta, 
estas tutmonde samaj. Mi bedaŭras devi diri, 
ke mi trovis en tiu libro nur poŝtkart-versaĵ- 
ojn. Mi ridegas pensante, ke neŭtralaj kon- 
gresoj kontentiĝas pri tiaj “floraj“ ludoj, aŭ 
pri “pacifistaj“, same senfortaj ludoj. Mi nur 
memorigu la versaĵon de K-do Zausmer, 
legitan en la lasta n-o de 4< Sennacieca Revuo“: 
B o r y s I a w, tiom simpla k potenca, por 
montri ke en SAT aperas pli bonaj, riĉaj k 
viglaj kreajoj, ol inter neŭtralularo. Cu mi sur- 
prizos vin, s-ro Jan van ŝor, dirante ke, en 
la “Verdkata Testamento“ (mi volas preni 
neŭtralulan verkon), estas pli da amo k da 
poezio, ol en via “Amo kaj Poezio“? Car 
kvankam s-ro ŝvarc ĉiam finas versaĵon per 
vortludo aŭ alia malspritaĵo, li ofte enmetas 
iom da vera vivo en iun fragmenton, novan 
eltrovon en iun verson. — Nur kelkaj ritmoj, 
kelkaj senrimaj versoj kvazaŭ sukcesus en 
“Amo kaj p o e z i o“, se ideoj ilin sub- 
tenus. Cu tiuj versoj, eble, ne estas tradukoj 
de la malpli bonaj erotikaj versoj el malpli 
bona danda literaturo de malpli bona epoko? 

Jief. 

Fiir einen VVeltbund der Jugend (Por mond- 
junulara ligo). Eld. Lothar Schmidt, 
Frankfurt a. M. Prospekto por libro sam- 
titola germanlingva. Tiu ĉi nova ligo 
estis tre vigla dum la lasta jaro k uzis 
por siaj intern. rilatoj esp-on. 

Die Epoche Liaptscheff (La epoko Liapĉef). 
Eldonata “Weltjugendliga-Verlag u , Berlin 
S. W. 11. 24-paĝa broŝuro revuforma (en 
germ. lingvo) pri la evoluo de V bulgara 
faŝismo. 

Was vvollen die Anarchisten (Kion volas la 
anarkistoj). Eld. Orupo “Freie Jugend", 
Gross-Berlin. Adr.: E. Jaehner, Lietz- 
mannstr. 6, Berlin N. 0. 43. German- 
Iingva broŝ. 16 pĝ. kun cirkulero de 
1’ eld. en esp-o. 

Dr. R. Blochmann, Kalendarreformo kun fikso 
de pasko. Eld. Volkswohl-VerL, Kiel, 
Lornsenstr. 24. En germ. Iingvo. Prezo 
2 g. mk. ĉiuj detaloj en esp-o per la 
eldonantoj. 








MEMORNOTO 
Represis el “S-ulo“: 

MOPR-gaz., Ivanovo-Voznes., n-o 4, 
sept., Du horoj el mia vivo (193), Jugosl. 
turmentejoj (194 ); V o 1 k s z t g. (Popol- 
gaz.), Mainz, Wiesbaden, Worms, 6. 8., 
7. 8., Sit. de lab. en LJsono (Detroit), D i - 
manĉa Lab-isto, London, 9. 9., resumo 
de art. pri Krimiĉaŭ, sen mencio de V fontol). 
Signalen, Stokholmo, 13. 9., E1 la urbo 
de nia 8-a (205). 

Priesper. artik. k notojn enhavis: 

Daily Herald, London, 7. 9., F o 1 k s - 
z a j t u n g, Varsovio (judlingva), ?, parolas 
ankaŭ pri SAT k kongr., Accion Co- 
operatista, Barcelono, 7. 9., D e r 

Deutsche Eisenbahner, Berlin, 2. 9. 
(kurso), Las Noticias, Barcelona, 2. 9., 

9. 9. (ĉiudim.), Daily Herald, Lond., 

14. 9., 20. 9.; D. D e u t s c h e E i s e n b., 
Berl., 9. 9. (kurso); Accion Social 
O b r e r a , Gerona, 5. 9.; Las Noticias, 
Barcel., 16. 9. 

Peresper. artik. k leterojn enpresis: 

MOPR-gaz., Ivanovo-Voznes., sept., 
Neue Zeitung (Nova gaz), Munchen, 
31. 8. (Samara), L e n i n e c , Rostov, 30. 8., 
3. 9., M o 1 o t, Rostov, 2. 9., B o 1 ŝ e v i s t - 
skaja Smena, Rostov, 2. 9., K r a s n o j e 
Cernoniorije, Novorossijsk, 30. 8., 

Vlastj Sovetov, Stavropol, 1. 9., 
Krasnij ŝaĥtjor, ŝahti, 2. 9., V 1 astj 
Truda, Vladikaŭkaz, 2. 9., Krasnoje 
Znamja, Taganrog, 2.9., Krasnoje 
Z n a m j a , Krasnodar, 2. 9., Oroznen- 
skij Raboĉij, Groznij, 2. 9. 

Pri SAT k SAT-kongreso raportis: 

Upsala, 1. 9., Arbeiderbladet, 
Oslo, 20. 8., S i g n a 1 e n , Stockholm, 6. 9., 
Vast-Svenska Kuriren, Goteborg, 

15. 8., 18. 8., 22. 8., Ny Tid, Goteborg, 
13. 8., Sjbmannen (maristo), Goteborg, 
aŭg., Social-Demokraten, Stock- 
holm, 20. 8. (kongr. rezolucio), L a n s t i d - 
ningen, Ostersund, 23. 8., Arbeiter- 
Zeitung fŭr Schlesien, Breslaŭ, 

10. 9.; D i e W e 1 1 s p r a c h e, Wien, n-o 1; 
Bournemouth Daily Echo, 3. 9. 
(tre bona k detala rap. de nia K-do Stay). 

Peresper. artik. enpresis: 

T r a v a i I, Lyon, 15. 9. 

KUN TIU CI NUMERO ESTAS EKS- 
PEDATA “LA LERNANTO* 4 

SENNACIULO 


DISKUTEJO 

Mi tre ŝatas artikolojn de K-do Krjukov 
kaj lin estinias. Tamen, kiam temas pri funda- 
mentoj de nia movado — pri lingvo — 
necesas esti singarda pri li. 16-a paragrafo 
de L Zamenhofa gramatiko diras, ke ĉiuj 
internaciaj vortoj konsistigas ankaŭ la vort- 
aron de esperanto. Ni esperantistoj ĝuste 
fieras, ke nia lingvo enhavas la internaci- 
iĝintajn vortojn kaj terminojn. De infanaĝo 
reprezentantoj de multaj eŭropaj (pri aliaj 
mi ne scias) nacioj diras: observatorio, re- 
dakcio, komisariato, inflacio, iluminacio, 
kvalifikita, revizio, emisio ktp. Kaj nia lingvo 
ne devas ignori kaj malakcepti tiujn formojn, 
kion celas K-do Krjukov. Por mi kaj certe 
multiuj pli facile venas en Ia kapon la formoj: 
redakcio ol redaktio, kilometro ol metromilo, 
procesio ol soleniro, ktp. Per mia skribaĵo mi 
batalas por konservo de la internaciaj fornioj 
en vortaro preparata, por malakcepto de pro- 
ponoj de K-do Krjukov. EI Ia vortoj inter- 
nacie komprenataj ni ne faru vortojn special- 
ajn por esperantistoj. Ili restu en sia ĝenerala 
formo kun esperanta finaĵo. La internaciajn 
radikojn ni lasu resti la fundamenta reto de 
nia lingvo. Certe ni toleru ankaŭ la formojn 
proponatajn, sed ni opiniu ilin n e o f i c i - 
a 1 a j. (6489) 


NEKROLOGO 

La 25. sept. 1928 mortis, je proleta mal- 
sano, nia kara K-do 

Moritz Axmann 

SAT-ano n-o 6076 el Linz a. D. (Aŭstrio) 
en aĝo de 41 jaroj. Li estis fidelega SAT-ano 
k vera aktive kunlaborinta esp-isto. Honoron 
al lia memoro. 

Aŭstria Lab. Ligo Esp-ista 

Grupo Linz a. D. Pasiva 8858. 

- <o$ - 

NIA POŜTO 

357. — Vian sendaĵon ni bone ricevis. 
“Determ.“ estas destinita por “La N. E.“ 
(scienca serio). Por “L. L.“ ni utiligos iom 
post iom vian materialon. La Wŭnsd. artik. 
ne tre taŭgas. 

1188. — Tre malfacile utiligebla pro sia 
longeco. Kiam ni bezonos felietonon, ni uzos. 

8464. — Jes, kompreneble aperos via artik. 

12 899. — Ni intencas uzi vian artik. 

11 325. — Dankante pro denova kunlaboro, 
ni laŭeble utiligos viajn versojn. N. B. 


Klubo 

centra priservanta kelkmilon da Moskvaj ge- 
ligilistoj (ge-PTT-istoj) kun iliaj familioj, la 
klubo, kies anoj estas geplenaĝuloj, ge- 
junuloj, geknaboj, la klubo, kies larĝa kultur- 
laboro estas dividita je multaj sekcioj, la 
klubo, kie gastis multaj diverslandaj esper- 
antistoj vizitintaj Moskvon, ĝi nun alvokas 
Gek-dojn deT tuta mondo amike interkore- 
spondi kun ĝiaj anoj ĉu kolektive, ĉu indi- 
vidue pri la plej div. problemoj (virinaj, viraj, 
gejunulaj, geknabaj, moraj, profesiaj, eko- 
nomiaj, profunuiĝaj, politikaj, liberpensulaj, 
teatraj, kant-, muzik-, sport-, radio-, foto- 
ktp. amatoroj. Oni respondos nepre. 

Se vi bezonas studi ion, la klubo helpos vin. 

Se vi bezonas iujn informojn, la klubo 
sendos ilin al vi. 

Se vi bezonas interrilati kun iu Iaborejo, 
fabriko, organizo Sovetia, la klubo peros vin. 

Notu la adreson: 

Moskvo. Centralnij Klub Svjazi. 

A1 Esperanto-sekcio. 

Atentu! 

Kooperativistoj - Kooperativanoj - Organizoj 

Organiz-Instruktora Kolegio de “Krasnou- 
fimska unio de agromastrum- k kredit. ko- 
operativoj“ dez. kor. kun kooperativanoj, 
-istoj k organizoj el ĉ. I. pri t. de kooperativa 
evoluo k laboro. 

Skribu nur seriozaj kor-antoj! Resp. estas 
garantiata. Adr.: Krasnoufimsk, Uralo, “Sel- 
kredsojuz“, Org-otdel., Sovetio. 

Kiu deziras havi 


futc objchflvan 

plenan bildon pri la kultura vivo en 
USSR, pri literaturo, arto, teatro, kino, 
popolmoroj ktp. de la Sovetaj respu- 
blikoj, abonu la riĉenhavan, multilu- 
stritan revuon 

“INfORMA DULTEN0“ 

de VOKS (Tutsovetunia Societo por 
kulturaj interrilatoj kun eksterlando; 
rusa mallongigo — “VOKS“). 

Aperas la kvaran jaron en 3 eld.: 
angla-, franc- kaj germanlingva. Abon- 
pago: 2 dol. amer. por 1 jaro, 1 dol. 
por % jaro, 0.60 dol. por % jaro. Unu 
numero 0.10 dol. 

“Informa BuIteno“ de VOKS estas 
la sola revuo en germana, franca aŭ 
angla lingvo, kiu donas en ĉiu numero 
resumon en esperanto pri Ia enhavo. 
Ciu esperantisto devas aboni la “In- 
forman Bultenon de VOKS“. 

La “Informa BuIteno“ de VOKS 
estas precipe utila por ĵurnalistoj, 
sciencistoj, teatramantoj, edukistoj, 
kulturuloj ktp. 

Postulu senpagan specimenon de 
“Informa Bulteno“ de VOKS. 

Abonon kaj pagojn adresu al: Rich. 
Lerchner, Colmstrasse 1, Leipzig O 27, 
Postĉekkonto n-o 6835. 

R e d a k c i o : Moskvo, Mal. Nikit- 
skaja, 6, “VOKS“, Presfako. 

^ ^ ^ 

EIMH AVO: paĝo 

A1 la direkto de morgaŭa ruĝo . . 9 

Vojaĝaj impresoj el Suda Ameriko . 10 

Raportoj prezentitaj al la 1-a SAT- 
konferenco en Goteborg . . . . 10 — 11 

lom pri la kooperativa niovado en 

Svedio . 11 

Plena demokratio . 12 

Diversaĵoj . 12 

Sennaciula Sporta Paĝo .... 13 

Tra Esperantio . 14 — 16 

Anoncoj . 16 

Presejo: Uns-Produktivcenossenschaft, Leipzig (Oermanio) 




































